Diari Oficial de la Generalitat Valenciana


Sumari del DOGV 10552, del 18-02-2025 (2025/2409)

RESOLUCIÓ de 9 de febrer de 2025, de la Direcció General de Personal, per la qual s’acorda el nomenament com a personal estatutari fix amb indicació de la destinació triada, a les persones finalment aprovades dels processos selectius: per concurs oposició, derivat de les OOP dels anys 2017, 2018 i estabilització de 2019 i per concurs de mèrits excepcional d’estabilització, derivat de l’OOP de l’any 2022, per a la provisió de places bàsiques vacants de metge o metgessa de conductes addictives d’institucions sanitàries de la Conselleria de Sanitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10767

Data del DOGV
:   18-02-2025

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2025/2409

CVE
:   MTCQ-S-0024-5020

Data del document
:   09-02-2025

Organisme emissor
:   Conselleria de Sanitat

Tipus de document
:   Resolució

De conformitat amb el que s’establix en la base 7 de la convocatòria del concurs oposició per a la provisió de metge o metgessa de conductes addictives, gestionades per la Conselleria de Sanitat Universal i Salut Pública. (DOGV 8993, 11.01.2021), i de conformitat amb el que s’establix en la base 14 de la convocatòria del concurs de mèrits excepcional d’estabilització per a la provisió de places bàsiques vacants, gestionades per la Conselleria de Sanitat Universal i Salut Pública (DOGV 9496, 23.12.2022).

Havent tingut lloc l’acte únic d’elecció de destinació de les persones que tenen el dret a optar a plaça en les resolucions definitives dels processos selectius esmentats en l’encapçalament, per Resolució de 21 de gener de 2025, de la directora general de personal, publicat en la pàgina web de la Conselleria de Sanitat en data 21.01.2025.

Fent ús de la competència que m’atribuïx l’article 17 del Decret 135/2023, de 10 d’agost, del Consell, d’aprovació del Reglament orgànic i funcional de la Conselleria de Sanitat,

RESOLC

Primer

Acordar el nomenament com a personal estatutari fix, amb indicació de la destinació triada, a les persones finalment aprovades dels processos selectius esmentats en l’encapçalament, que figuren en l’annex I, en la categoria de metge o metgessa de conductes addictives d’institucions sanitàries de la Conselleria de Sanitat. L’assignació de la destinació tindrà caràcter definitiu.

El termini de presa de possessió serà d’un mes i començarà el dia 4 de març de 2025.

Perdrà els drets derivats de la seua participació en els processos selectius, prèvia audiència i mitjançant la resolució motivada, qui, transcorregut este termini, no s’haja incorporat al centre adjudicat, excepte causa de força major o impossibilitat així apreciada per l’òrgan competent en matèria de personal, que dictarà la corresponent resolució en què se suspendrà el termini per a la presa de possessió fins a la desaparició de l’esmentada causa o impossibilitat.

En el cas que una persona aprovada haja obtingut plaça en un altre concurs oposició de la mateixa categoria convocat per un servici de salut distint, sempre que durant el termini de sol·licituds de la present convocatòria no s’haja resolt el concurs, es considera que les dos convocatòries són concurrents, de manera que la persona aprovada podrà triar el servici de salut del seu interés, i renunciar a la plaça adjudicada en l’altre servici de salut.

En els centres en els quals s’hagen oferit diverses vacants, es cobriran aquelles que corresponga a mesura que es vagen incorporant les persones nomenades, respectant l’orde establit pels criteris de cessament regulats en la disposició addicional quarta del Decret 192/2017, d’1 de desembre, del Consell, pel qual s’aprova el Reglam³ent de selecció i provisió de personal estatutari al servici d’institucions sanitàries públiques del Sistema Valencià de Salut.

Segon

Declarar la pèrdua de qualsevol dret derivat de la seua participació en el procés selectiu de les persones relacionades en l'annex II, en el qual s'indica el motiu d'exclusió.

Tercer

Publicar en el *Diari Oficial de la Generalitat Valenciana*  la present resolució.

La present resolució, que posa fi a la via administrativa, podrà ser impugnada per les persones interessades mitjançant la interposició del recurs contenciós administratiu davant del jutjat contenciós administratiu que corresponga, en el termini de dos mesos, comptats a partir de l’endemà de la publicació de l’acte objecte de recurs, de conformitat amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa; o, potestativament, podran interposar un recurs de reposició davant de la Direcció General de Personal, en el termini d’un mes des de l’endemà de la publicació, de conformitat amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques.

Tot això, sense perjuí que s’utilitze qualsevol altre recurs que es considere convenient.

  

València, 9 de febrer de 2025

María Amparo Pinazo Gamir

Directora general

Esta disposició conté annexos. Consulteu-ne la versió en PDF.